|  |  |  |
| --- | --- | --- |
| Prvi.jpg | | 24. фебруар 2014. **2/14** |
|  |  | |

|  |
| --- |
| **фебруар 2014. године** |
| САОПШТЕЊЕ ЗА МЕДИЈЕ |

**Просјечна нето плата у јануару 810 КМ**

Највиша просјечна нето плата у подручју *Финансијске дјелатности и дјелатности осигурања* 1 260 КМ, најнижа у подручју *Административне и помоћне услужне дјелатности* 498 КМ

Просјечна мјесечна нето платазапослених у Републици Српској,исплаћена у јануару 2014. године износи810 КМ, а просјечна мјесечна бруто плата 1 336 КМ.

У поређењу са децембром 2013. године, просјечна нето плата исплаћена у јануару 2014. мања је реално за 1,3%, док је у односу на јануар 2013. године реално већа за 1,7%.

Највиша просјечна нето плата у јануару 2014. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 260 КМ, а најнижа у подручју *Административне и помоћне услужне дјелатности* 498 КМ.

У јануару 2014. године, у односу на децембар 2013, раст нето плате забиљежен је у подручјима *Умјетност, забава и рекреација* 2,7%, *Трговина на велико и на мало, поправка моторних возила и мотоцикала* 2,1%, *Производња и снабдијевање електричном енергијом, гасом, паром и климатизација 1,9%* и *Стручне, научне и техничке дјелатности* 1,7%*.*

км



Графикон 1. Просјечнe нето платe запослених по мјесецима

**Мјесечна инфлација у јануару 2014. године 0,1%**

**Годишња инфлација (I 2014/I 2013.) -1,8%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јануару 2014. године у односу на децембар 2013. године, више су у просјеку за 0,1%. Забиљежен је раст код четири од укупно 12 одјељака.

У одјељку *Алкохолна пића и дуван* забиљежен је раст цијена од 4,9% и то у групи *Дуван* забиљежен је раст цијена од 7,0% усљед повећања акциза на дуван и дуванске прерађевине.

У Одјељаку *Храна и безалкохолна пића* гдје су цијене у просјеку више за 0,7%*,* група *Храна* биљежираст цијена 0,9% и то повећање цијена овај мјесец забиљежено је код поврћа 9,1%, биљне масти 5,1%, конзервисане и прерађене рибе 4,1%, тјестенине 2,5%, млијека 1,7%. У групи *Безалкохолних пића* цијене се у просјеку ниже за 0,4% усљед нижих цијена кафе за 1,0%, чаја за 0,5% и минералне воде за 0,3%.

Раст индекса цијена 0,5% који је забиљежен у одјељку *Здравство* настао је због виших цијена појединих лијекова за 0,7% и осталих медицинских производа (завоји, шприце, топломјери) за 0,1%. Индекс одјељка *Становање* биљежи раст 0,1% због повећања цијене воде и канализације у Бијељини.

С друге стране, пад цијена забиљежен је код шест од укупно 12 одјељака.

У одјељку *Превоз* забиљежен је пад цијена 0,2% усљед нижих цијена горива и мазива за 0,3%. И у одјељку *Рекреација и култура* забиљежен је пад цијена 0,2%, због нижих цијена опреме за спорт и рекреацију 3,5% и нижих цијена путних аранжмана за зимовања 4,2%. Пад цијена 0,3% који је забиљежен у одјељку *Остала добра и услуге* настао је због нижих цијена производа за личну његу и хигијену за 0,7%. Пад цијена 0,5% који је забиљежен у одјељку *Намјештај и покућство* настао је због нижих цијена производа за чишћење и одржавање куће за 0,9%. Одјељак *Комуникације* биљежи пад цијена 1,0%, а највећи пад цијена био је у одјељку *Одјећа и обућа* за 4,2% због сезонских снижења одјеће и обуће.

У одјељцима *Образовање* и *Ресторани и хотели* цијене су у просјеку остале исте.

Индекси производа и услуга, који се користе за личну потрошњу у Републици Српској, у јануару 2014. године у односу на исти мјесец 2013. године, нижи су у просјеку за 1,8%. Највећи утицај имао је индекс одјељка *Храна и безалкохолна* пића који је у односу на јануар 2013. године нижи за 4,0%.

**Цијене произвођача индустријских производа на домаћем тржишту (I 2014/XII 2013.) у просјеку више 0,1%**

Цијенe произвођачa индустријских производа на домаћем тржишту у јануару 2014. године у односу на децембар 2013. године у просјеку су више за 0,1%, a у односу на јануар 2013. године ниже су за 1,3%.

Посматрано по намјени потрошње, у јануару 2014. године, у односу на децембар 2013. године, цијене интермедијарних производа у просјеку су више за 0,5%, цијене нетрајних производа за широку потрошњу више су за 0,1%, цијене енергије у просјеку су ниже за 0,1%, док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у јануару 2014. године, у односу на јануар 2013. у просјеку су више за 0,7%, док су цијене интермедијарних производа у просјеку ниже за 3,3%, цијене нетрајних производа за широку потрошњу ниже су за 1,1%, цијене капиталних прозвода за 0,8%, а цијене енергије за 0,1%.

Посматрано по подручјима индустријске производње (PRODCOM), цијене подручја (Ц) прерађивачка индустрија у јануару 2014. године у односу на децембар 2013. године у просјеку су више за 0,2%, цијене подручја (Б) вађење руда и камена више су за 0,1%, док су цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У јануару 2014. године, у односу на јануар 2013, цијене подручја*Вађење руда и камена*више су за 0,3%, цијене подручjа *Прерађивачка индустрија* ниже су за 2,3%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту (I 2014/XII 2013.) у просјеку ниже 0,9%**

Цијенe произвођачa индустријских производа на страном тржишту у јануару 2014. године у односу на децембар 2013. године у просјеку су ниже за 0,9%, а у односу на јануар 2013. године више су за 0,9%.

Посматрано по намјени потрошње, у јануару 2014. године у односу на децембар 2013. године цијене нетрајних производа за широку потрошњу у просјеку су више зa 0,2%, цијене интермедијарних производа више су за 0,1%, цијене енергије у просјеку су ниже за 5,0%, цијене трајних производа за широку потрошњу ниже су за 0,1%, док су цијене капиталних производа у просјеку остале на истом нивоу.

Цијене нетрајних производа за широку потрошњу, посматрано по намјени потрошње, у јануару 2014. у односу на јануар 2013, у просјеку су више за 3,3%, цијене интермедијарних производа више су за 2,1%, цијене трајних производа за широку потрошњу за 1,0% и цијене капиталних производа за 0,1%; док су цијене енергије у просјеку ниже за 3,6%.

Посматрано по подручјима индустријске производње (PRODCOM), цијене подручја (B) вађење руда и камена у јануару 2014. године у односу на децембар 2013. године у просјеку су више за 4,4%, док су цијене подручја (Д) производња и снабдијевање електричном енергијом, гасом, паром и климатизација у просјеку ниже за 5,4% и цијене подручја (C) прерађивачка индустрија за 0,1%.

У јануару 2014, у односу на јануар 2013, цијене подручја*Вађење руда и камена* у просјеку су више за 5,5%, и цијене подручја*Прерађивачка индустрија*за 1,7%.

**Извоз (I 2014/I 2013) повећан 16,6%**

Покривеност увоза извозом (I 2014.) 77,7%

У оквиру укупно остварене робне размјене Републике Српске са иностранством у јануару ове године, проценат покривености увоза извозом износио је 77,7%.

У јануару 2014. остварен је извоз у вриједности од 196 милиона КМ, што је за 16,6% више у односу на исти мјесец претходне године. Увоз је, у истом мјесецу, износио 252 милиона КМ, што је за 12,9% мање у односу на исти мјесец претходне године.

У погледу географске дистрибуције робне размјене Републикe Српскe са иностранством, у јануару 2014. године, највише се извозило у Србију и то у вриједности од 37 милиона КМ, односно 19,1%, те у Италију 34 милиона КМ, односно 17,6% од укупног оствареног извоза.

У истом мјесецу, највише се увозило из Србије и то у вриједности од 45 милиона КМ, односно 17,9% и из Русије, у вриједности од 39 милиона КМ, односно 15,6% од укупно оствареног увоза.

Посматрано по групама производа, у јануару 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 25 милиона КМ, што износи 13,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 38 милиона КМ, што износи 15,0% од укупног увоза.

хиљ. КМ

2013

2014

Графикон 2. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |